Title: ประกาศกรมสรรพสามิต เรื่อง กำหนดสถานที่ยื่นแบบรายการภาษีและชำระภาษีสรรพสามิต

ประกาศกรมสรรพสามิต

ประกาศกรมสรรพสามิต
เรื่อง 
กำหนดสถานที่ยื่นแบบรายการภาษีและชำระภาษีสรรพสามิต
-----------

                        อาศัยอำนาจตามความในมาตรา
๕๓ วรรคสี่ แห่งพระราชบัญญัติภาษีสรรพสามิต
พ.ศ. ๒๕๒๗ ซึ่งแก้ไขเพิ่มเติมโดยพระราชบัญญัติภาษีสรรพสามิต
(ฉบับที่ ๒) พ.ศ. ๒๕๓๔ อธิบดี
กรมสรรพสามิต
โดยอนุมัติรัฐมนตรีว่าการกระทรวงการคลังออกประกาศไว้ ดังต่อไปนี้
                        ข้อ
๑  ให้ยกเลิก
                        ๑.๑
ประกาศกรมสรรพสามิต เรื่อง 
กำหนดสถานที่ยื่นแบบรายการภาษีและชำระ
ภาษีสรรพสามิต ลงวันที่ ๑๗ ตุลาคม พ.ศ. ๒๕๓๗
                        ๑.๒
ประกาศกรมสรรพสามิต เรื่อง 
กำหนดสถานที่ยื่นแบบรายการภาษีและชำระ
ภาษีสรรพสามิต (ฉบับที่ ๒) ลงวันที่ ๒๕ ตุลาคม พ.ศ. ๒๕๓๙
                        ข้อ
๒  ให้ธนาคารกรุงไทย จำกัด (มหาชน) และสำนักงานเลขาของธนาคารที่ตั้งอยู่
ในเขตกรุงเทพมหานคร
เป็นสถานที่ยื่นแบบรายการภาษีและชำระภาษีสำหรับผู้ประกอบอุตสาหกรรม
หรือผู้ประกอบกิจการสถานบริการ ซึ่ง
                        (๑)
มีโรงอุตสาหกรรมหรือสถานบริการอยู่ในเขตกรุงเทพมหานคร
                        (๒)
มีโรงอุตสาหกรรมหรือสถานบริการอยู่ในเขตจังหวัดอื่น หรือมีโรงอุตสาหกรรม
หรือสถานบริการหลายแห่ง
ซึ่งอธิบดีอนุญาตให้ยื่นแบบรายการภาษีและชำระภาษี ณ กรมสรรพ
สามิตได้
                        ข้อ
๓ 
ให้สำนักงานสรรพสามิตอำเภอหรือกิ่งอำเภอ ตามที่กำหนดไว้ใน (๓) ของ
บัญชีท้ายประกาศนี้
เป็นสถานที่ยื่นแบบรายการภาษีและชำระภาษีสำหรับผู้ประกอบอุตสาหกรรม
หรือผู้ประกอบกิจการสถานบริการซึ่งมีโรงอุตสาหกรรม
หรือสถานบริการอยู่ในท้องที่อำเภอ หรือ
กิ่งอำเภอตามที่กำหนดไว้ใน (๔) ของบัญชีท้ายประกาศนี้ด้วย
                        ข้อ
๔ 
ในกรณีที่ได้มีพระราชกฤษฎีกาจัดตั้งอำเภอหรือได้มีประกาศกระทรวง
มหาดไทยจัดตั้งกิ่งอำเภอขึ้นใหม่แล้วแต่กรณี
และมิได้มีประกาศสำนักนายกรัฐมนตรีกำหนดส่วน
ราชการสำนักงานสรรพสามิตอำเภอหรือกิ่งอำเภอนั้น
ให้สำนักงานสรรพสามิตหรือกิ่งอำเภอเดิม 
ซึ่งครอบคลุมท้องที่เป็นส่วนใหญ่ก่อนที่จะแยกออกมาจัดตั้งเป็นอำเภอหรือกิ่งอำเภอใหม่เป็นสถานที่
ยื่นแบบรายการภาษีและชำระภาษีสำหรับผู้ประกอบอุตสาหกรรมหรือผู้ประกอบกิจการสถานบริการ

ซึ่งมีโรงอุตสาหกรรมหรือสถานบริการอยู่ในท้องที่อำเภอหรือกิ่งอำเภอที่จัดตั้งขึ้นใหม่ด้วย
                        ข้อ
๕ 
ให้กรมสรรพสามิตเป็นสถานที่ยื่นแบบรายการภาษีและชำระภาษีสำหรับกรณี
ผู้ประกอบอุตสาหกรรมหรือผู้ประกอบกิจการสถานบริการซึ่งมีโรงอุตสาหกรรมหรือสถานบริการ
แห่งหนึ่งหรือหลายแห่งอยู่ในจังหวัดอื่นนอกเขตกรุงเทพมหานครและได้รับอนุมัติจากอธิบดีกรม
สรรพสามิตให้ยื่นแบบรายการภาษีและชำระภาษีที่กรมสรรพสามิต
                        ข้อ
๖ 
ประกาศนี้ให้ใช้บังคับตั้งแต่วันออกประกาศเป็นต้นไป

                                                            ประกาศ
ณ วันที่ ๔ ธันวาคม พ.ศ. ๒๕๔๓
                                                                          วุฒิชัย  พงษ์ประสิทธิ์
                                                                          อธิบดีกรมสรรพสามิต

[ดูข้อมูลจากภาพกฎหมาย]

[รก.๒๕๔๔/พ๕ง/๑๕/๒๒ มกราคม ๒๕๔๔]